ddrg/super_eurlex huggingface dataset:
Kakovost motornega bencina in dizelskega goriva, ki se uporabljata v cestnem prometu v Evropski uniji (Leti poročanja 2014 in 2015)

POROČILO KOMISIJE EVROPSKEMU PARLAMENTU IN SVETU

Kakovost motornega bencina in dizelskega goriva, ki se uporabljata v cestnem prometu v Evropski uniji

(Leti poročanja 2014 in 2015)

1. Uvod

Stalna skladnost motornega bencina in dizelskega goriva, ki se uporabljata v cestnem prometu, z zahtevami EU glede kakovosti je izjemnega pomena za zdravje in okolje.

To poročilo temelji na poročilih, ki so jih predložile države članice v skladu s členom 8(3) Direktive 98/70/ES (direktiva o kakovosti goriv), o kakovosti motornega bencina in dizelskega goriva, ki se uporabljata v cestnem prometu v EU, za leto 2014.

Evropska agencija za okolje (EEA) je izvedla postopek zagotavljanja kakovosti in kakovosti podatkov, ki so jih države članice predložile, kar je prispevalo k izboljšanju podatkov. Zbiranje in analiza podatkov, ki jih sporočijo države članice, sta predstavljena v tehničnem poročilu EEA št. 26/2015 z naslovom „EU fuel quality monitoring – 2014“ (Monitoring kakovosti goriv – 2014) in tehničnem poročilu št. 36/2016 z naslovom „EU fuel quality monitoring – 2015“ – (Monitoring kakovosti goriv – 2015) .

2. Pregled podatkov o kakovosti goriv v EU za leto 2014

Monitoring kakovosti goriv v letu 2014 in 2015 še naprej kaže, da je bilo zelo malo odstopanj od specifikacij za motorni bencin in dizelsko gorivo, določenih v direktivi o kakovosti goriv. Poleg tega kaže, da vse države članice uporabljajo specifikacije goriv, ki zahtevajo, da morajo cestna goriva vsebovati manj kot 10 ppm žvepla.

Ena od ključnih točk za monitoring skladnosti z zahtevami o kakovosti goriv je vzorčenje goriv. Po ugotovitvah iz poročila za leto 2013 in naknadnih dvostranskih stikih med Komisijo in državami članicami, podatki, ki so jih sporočile države članice, za leto 2014 kažejo izboljšanje načina, kako države članice izpolnjujejo svoje obveznosti poročanja in monitoringa z okrepljenimi sistemi monitoringa kakovosti goriv, kar vodi do popolnejšega in zanesljivejšega vzorčenja goriv.

Leta 2014 so vse države članice predložile zahtevane minimalne informacije o skladnosti goriv. Zato ni bilo potrebno, da bi Komisija sprožila kakršno koli novo preiskavo na tem področju.

Leta 2015 je velika večina držav članic predložila zahtevane minimalne informacije o skladnosti goriv. Komisija je zahtevala dodatne informacije od držav članic, ki niso sporočile potrebnih informacij o skladnosti goriv.

Neskladnost goriv, danih na trg v obeh navedenih letih, je po poročanjih sodeč redka. Kadar pa je do tega vendarle prišlo, so države članice v glavnem navedle ukrepe za umaknitev goriva, ki ni bilo skladno z zahtevami, iz prodaje. Poleg tega ni nobenih dokazov o kakršnih koli negativnih učinkih na emisije vozil ali delovanje motorjev zaradi teh neskladnosti.
POROČILO KOMISIJE EVROPSKEMU PARLAMENTU IN SVETU

o izvajanju Uredbe (ES) št. 428/2009 o vzpostavitvi režima Skupnosti za nadzor izvoza, prenosa, posredovanja in tranzita blaga z dvojno rabo

1. Uvod

Člen 23(3) Uredbe (ES) št. 428/2009 zahteva, da Evropska komisija predloži Evropskemu parlamentu letno poročilo o dejavnostih, preverjanjih in posvetovanjih usklajevalne skupine za blago z dvojno rabo (DUCG). Poleg tega sporočilo Komisije (COM(2014)244) priznava, da je objava poročil in podatkov neobčutljive narave lahko ključni ukrep za povečanje preglednosti in izboljšanje skladnosti gospodarskih subjektov in njihovih zmogljivosti za izvajanje nadzora. To poročilo, ki sta ga pripravila Komisija in DUCG s prispevki držav članic , zagotavlja informacije o izvajanju Uredbe v letu 2015, vključuje pa tudi zbirne podatke o nadzoru izvoza za leto 2014.

2. Razvoj politike in regulativni okvir

2.1. Pregled politike nadzora izvoza

Poleg sprejetja Sporočila (COM(2014) 244) z dne 24. aprila 2014 je Komisija začela oceno učinka, da bi ocenila stroške in prednosti, povezane z različnimi možnostmi, ter določila najprimernejše regulativne in neregulativne ukrepe ( http://ec.europa.eu/smartregulation/impact/planned_ia/docs/2013_trade_015_duxc_en.pdf ). Komisija je sklenila pogodbo z zunanjim svetovalcem, ki je od decembra 2014 do oktobra 2015 izvajal projekt zbiranja podatkov v podporo oceni učinka, in sicer z razvojem metodologije za zbiranje in analizo podatkov in informacij o industriji z blagom z dvojno rabo ter ekonomskem in socialnem učinku nadzora, s tem povezanimi težavami in ustreznimi ukrepi pregleda. Poleg tega je Komisija od 15. julija do 15. oktobra 2015 izvajala spletno javno posvetovanje, da bi zbrala prispevke deležnikov in javnosti v zvezi s cilji in možnostmi pregleda ter morebitnimi učinki slednjih na politiko nadzora izvoza EU. Rezultati posvetovanja so povzeti na http://trade.ec.europa.eu/doclib/docs/2015/november/tradoc_154003.pdf .

Komisija je izvedla tudi ciljno usmerjena posvetovanja z glavnimi deležniki. Posvetovala se je z Delovno skupino Sveta za blago z dvojno rabo, ki je zagotovila najnovejše informacije o projektu zbiranja podatkov in oceni učinka v pripravi. Pregled politike nadzora izvoza je bil večkrat tudi na dnevnem redu Evropskega parlamenta, na primer 23. aprila 2015 v skupnem odboru DROI-INTA, ki se je osredotočil na učinek sistemov za odkrivanje vdorov in sistemov nadzora na človekove pravice v tretjih državah, ter 15. junija 2015 na delavnici o nadzoru izvoza blaga z dvojno rabo, ki sta jo organizirala odbora INTA in SEDE. Na nadzor izvoza so se nanašala tudi številna parlamentarna vprašanja v odboru INTA in na plenarnem zasedanju 5. oktobra 2015. Dne 7. decembra 2015 pa je bil skupaj z luksemburškim predsedstvom EU organiziran tudi forum o nadzoru izvoza za izmenjavo stališč z industrijo in deležniki civilne družbe. Poročilo o forumu je na voljo na: http://trade.ec.europa.eu/doclib/docs/2015/december/tradoc_154041.pdf .

2.2. Spremembe Uredbe (ES) št. 428/2009
POROČILO KOMISIJE EVROPSKEMU PARLAMENTU IN SVETU

o izvajanju pooblastila za sprejemanje delegiranih aktov, prenesenega na Komisijo v skladu z Uredbo (EU) št. 691/2011 o evropskih okoljsko-ekonomskih računih

1.Ozadje

S členom 3(3) in (4) Uredbe (EU) št. 691/2011 Evropskega parlamenta in Sveta z dne 6. julija 2011 o evropskih okoljsko-ekonomskih računih se pooblastila za sprejemanje delegiranih aktov prenesejo na Komisijo. V skladu s členom 9(2) navedene uredbe se pooblastilo za sprejemanje delegiranih aktov prenese za obdobje petih let od 11. avgusta 2011. To pooblastilo se samodejno podaljšuje za obdobja petih let, razen če Evropski parlament ali Svet nasprotuje temu podaljšanju.

Komisija pripravi poročilo o prenosu pooblastila najpozneje devet mesecev pred koncem petletnega obdobja.

S tem kratkim poročilom je izpolnjena ta obveznost poročanja.

2.Izvajanje delegiranih pooblastil Komisije na podlagi Uredbe (EU) št. 691/2011

Komisija še ni izvedla pooblastil za sprejemanje delegiranih aktov, prenesenih na podlagi Uredbe (EU) št. 691/2011. Razlogi za to so naslednji: pooblastila, prenesena v členu 3(3), izhajajo iz leta 2011, statistični podatki pa so bili v skladu z Uredbo (EU) št. 691/2011 prvič poslani leta 2013. Od leta 2013 ni bilo potrebe po posodobitvi ali predložitvi smernic o informacijah iz člena 3(3).

Pooblastila, prenesena v členu 3(4), izhajajo iz leta 2014, kot so bila prenesena z Uredbo (EU) št. 538/2014 o spremembi Uredbe (EU) št. 691/2011. Komisija namerava uporabiti pooblastila iz člena 3(4) za sprejetje delegiranega akta, ki bo specificiral energetske proizvode iz oddelka 3 Priloge VI k Uredbi (EU) št. 691/2011. Ta akt je v pripravi in bo predvidoma sprejet v četrtem četrtletju leta 2015. Seznam energetskih proizvodov za evropske okoljsko-ekonomske račune je bistveni element za določitev področja uporabe teh statističnih podatkov, za omogočanje primerljivosti podatkov med državami in zagotovitev notranje skladnosti (izravnavanja) računov fizičnega pretoka energije. Uredba (ES) št. 1099/2008 Evropskega parlamenta in Sveta z dne 22. oktobra 2008 o statistiki energetike v Prilogi B določa seznam energetskih proizvodov, ki zajema večino energetskih proizvodov, potrebnih za račune fizičnega pretoka energije.

Med pripravami se opravljajo ustrezna posvetovanja, tudi na strokovni ravni. Na skupnem srečanju marca 2015 je bilo opravljeno posvetovanje z delovno skupino za okoljske račune in delovno skupino za statistiko okoljskih izdatkov. Posvetovanje z direktorji o sektorski in okoljski statistiki in računih (DIMESA) je potekalo junija 2015.

Evropski parlament in Svet sta bila ustrezno obveščena in povabljena k sodelovanju na sestankih strokovnjakov.

3.Sklepne ugotovitve

Sklepnih ugotovitev še ni mogoče oblikovati, saj pooblastilo za sprejetje delegiranih aktov, preneseno na Komisijo v skladu z Uredbo (EU) št. 691/2011 o evropskih okoljsko-ekonomskih računih, še ni bilo izvedeno.
o izvajanju pooblastila za sprejemanje delegiranih aktov, prenesenega na Komisijo v skladu z Uredbo (EU) št. 1090/2010 Evropskega parlamenta in Sveta o spremembah Direktive 2009/42/ES o statističnih poročilih glede prevoza blaga in potnikov po morju

POROČILO KOMISIJE EVROPSKEMU PARLAMENTU IN SVETU

POROČILO KOMISIJE EVROPSKEMU PARLAMENTU IN

SVETU

o izvajanju pooblastila za sprejemanje delegiranih aktov, prenesenega na Komisijo v skladu z Uredbo (EU) št. 1090/2010 Evropskega parlamenta in Sveta o spremembah Direktive 2009/42/ES o statističnih poročilih glede prevoza blaga in potnikov po morju

1. UVOD

Uredba (EU) št. 1090/2010 Evropskega parlamenta in Sveta je bila sprejeta z dvema glavnima namenoma – za uskladitev zbiranja podatkov o blagu, ki se prevaža v pomorskem prometu, z zbiranjem podatkov o blagu, ki se prevaža z drugimi oblikami prometa, in za uskladitev pooblastil, ki jih je na Komisijo prenesla Direktiva 2009/42/ES Evropskega parlamenta in Sveta, s Pogodbo o delovanju Evropske unije.

Uredba je zato:

1.uvedla zahtevo za države članice, da zagotovijo podatke o prevozu po morju v glavnih evropskih pristaniščih po vrsti blaga v skladu s klasifikacijo NST 2007, s čimer se zbiranje podatkov o prevozu blaga, ki se prevaža po morju, uskladi s pristopi in standardi, ki se uporabljajo za statistiko prometa po cestah, železnicah in celinskih plovnih poteh; in

2.uskladila pooblastilo, preneseno na Komisijo z Direktivo 2009/42/ES s členom 290 Pogodbe o delovanju Evropske unije.

Direktiva 2009/42/ES pooblašča Komisijo za sprejemanje delegiranih aktov za naslednje namene:

prilagoditev zahtev glede zbiranja podatkov iz prilog I do VIII, da bi se odražal gospodarski in tehnični razvoj, če take spremembe ne povzročijo bistvenega zvišanja stroškov za države članice in/ali obremenitve dajalcev podatkov (kot je opisano v členu 3(4) Direktive 2009/42/ES);

sestavitev seznama pristanišč, označenih in razvrščenih po državah in morskih obalnih območjih (kot je opisano v členu 4(1) Direktive 2009/42/ES); ter

spremembo nebistvenih določb Direktive 2009/42/ES, da se zagotovi, da so postopki zbiranja podatkov takšni, da podatki o pomorskem prometu, za katere so v Prilogi VIII opisani nizi statističnih podatkov, izpolnjujejo standarde točnosti, ki jih je določila Komisija (v členu 5 Direktive 2009/42/ES).

Uredba (EU) št. 1090/2010 poudarja pomen ustreznih posvetovanj, ki jih opravi Komisija ob pripravi delegiranih aktov, vključno na ravni strokovnjakov.

2. PRAVNA PODLAGA

To poročilo se zahteva v skladu s členom 10a(1) Direktive 2009/42/ES. Ta določba prenaša na Komisijo pooblastilo za sprejemanje delegiranih aktov za obdobje petih let od 29. decembra 2010. Določba zahteva, da Komisija pripravi poročilo o prenesenem pooblastilu najpozneje šest mesecev pred koncem petletnega obdobja.

3. IZVAJANJE POOBLASTILA

Od začetka veljavnosti Uredbe (EU) št. 1090/2010 je Komisija sprejela en delegiran sklep, in sicer Delegirani sklep Komisije 2012/186/EU. Z njim so bili prilagojeni določeni deli zahtev glede zbiranja podatkov iz prilog I do VIII Direktive 2009/42/ES, da bi se upošteval gospodarski in tehnični razvoj.
[pic] | EVROPSKA KOMISIJA |

Bruselj, 7.4.2011

COM(2011) 181 konč.

SPOROČILO KOMISIJE SVETU

o zahtevi po predložitvi predloga o shemi predčasnega upokojevanja za uradnike EU

SPOROČILO KOMISIJE SVETU

o zahtevi po predložitvi predloga o shemi predčasnega upokojevanja za uradnike EU

Svet v svojih sklepih z dne 25. oktobra 2010 poziva Komisijo, naj do sredine leta 2011 predloži zakonodajni predlog o spremembi kadrovskih predpisov. S predlogom bi se moral razveljaviti člen 9(2) Priloge VIII h kadrovskim predpisom ali pa bi ga bilo treba temeljito spremeniti in upoštevati pomisleke iz sklepov Sveta. Če Komisija ne predloži predloga, mora v skladu s členom 241 PDEU o razlogih za to obvestiti Svet.

Komisija želi opozoriti Svet, da je leta 2004 sprejel člen 9(2) Priloge VIII h kadrovskim predpisom kot orodje za upravljanje človeških virov. To orodje je institucijam EU omogočilo, da so odpravile prejšnji sistem prenehanja delovnega razmerja (predčasnih upokojitev), kar je olajšalo zaposlovanje osebja iz novih držav članic (EU 10 in EU 2). To je bil del večjega paketa, o katerem so se dogovorili Svet, Komisija in sindikati.

Komisija poudarja, da so v poročilu, ki ga je predložila Svetu, navedeni podatki za krajše obdobje, kakor zahtevajo kadrovski predpisi. Hkrati meni, da ni razlogov, na podlagi katerih bi Svet lahko sklepal, da shema dolgoročno ne bi bila proračunsko nevtralna. Kakor je določeno v členu 1a(2) in členu 1b kadrovskih predpisov, vse institucije od leta 2004 skupaj uporabljajo shemo predčasnega upokojevanja. Shemo uporabljajo le v interesu službe in samo v omejenem številu primerov. Shema se je izvajala (z eno obžalovanja vredno, a zelo omejeno izjemo) v skladu z omejitvami iz člena 9(2) Priloge VIII h kadrovskim predpisom.

Komisija bi prav tako želela opozoriti Svet, da je bila zaradi posebnih okoliščin v obdobju po širitvi v zadnjih letih uporabljena 10-odstotna letna stopnja. Nobenih razlogov ni, da bi se ta najvišja stopnja uporabila vsako leto.

Člen 9(2) se uporablja za vse institucije, ki morajo shemo upravljati skupaj. Komisija ne more enostransko omejiti načina, kako druge institucije izvajajo svoja pooblastila organa za imenovanje v zvezi s predčasnim upokojevanjem. Vendar so institucije sprejele predlog Komisije glede uporabe svojega manevrskega prostora kot organi za imenovanja, in sicer so se strinjale z uporabo približno 8-odstotne stopnje za obdobje 2010–2011. Ta stopnja upošteva konec prehodnega obdobja za zaposlovanje državljanov EU-10 in nadaljnjo potrebo po zaposlovanju osebja iz držav članic EU-2.

Komisija na podlagi zgoraj navedenega meni, da ni razlogov, na podlagi katerih bi bilo na tej stopnji treba spremeniti člen 9(2) Priloge VIII h kadrovskim predpisom. Vendar pa bo upoštevala pomisleke Sveta pri pripravi predloga za spremembo kadrovskih predpisov.
o sklenitvi Sporazuma med Evropsko unijo in Republiko Sejšeli o dostopu ribiških plovil Sejšelov do voda Mayotta

PRILOGA I

Sporazum med Evropsko unijo in Republiko Sejšeli dostopu ribiških plovil Sejšelov do voda Mayotta

EVROPSKA UNIJA (v nadaljnjem besedilu: Unija)

in

REPUBLIKA SEJŠELI (v nadaljnjem besedilu: Sejšeli)

(v nadaljnjem besedilu: pogodbenici) STA SE –

OB UPOŠTEVANJU tesnega sodelovanja med Unijo in Sejšeli, zlasti v okviru regionalnega sodelovanja v jugozahodnem Indijskem oceanu, in svojo skupno željo po okrepitvi navedenega sodelovanja,

OB UGOTOVITVI, da so Unijo in Sejšele povezovali tesni odnosi na področju ribištva v skladu s Sporazumom med Evropsko gospodarsko skupnostjo in Republiko Sejšeli o ribolovu v obalnih vodah Sejšelov, ki je bil sprejet leta 1987. Ta sporazum je bil okrepljen s sprejetjem Sporazuma o partnerstvu o trajnostnem ribištvu med pogodbenicama leta 2006 in pozneje leta 2020 z novim sporazumom o partnerstvu o trajnostnem ribištvu in novim protokolom o izvajanju,

OB UPOŠTEVANJU Konvencije Združenih narodov o pomorskem mednarodnem pravu z dne 10. decembra 1982 (UNCLOS) in Sporazuma o ohranjanju in upravljanju čezconskih staležev rib in izrazito selivskih staležev rib iz leta 1995,

OB ZAVEDANJU pomembnosti načel iz Kodeksa odgovornega ribištva, sprejetega na konferenci Organizacije Združenih narodov za prehrano in kmetijstvo (FAO) leta 1995, in Sporazuma FAO o ukrepih države pristanišča za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje, ter ODLOČENI, da sprejmeta potrebne ukrepe in jih izvajata,

ODLOČENI, da bosta uporabljali resolucije Komisije za tune v Indijskem oceanu (v nadaljnjem besedilu: IOTC) ter drugih ustreznih regionalnih organizacij,

ODLOČENI, da zaradi skupnega interesa sodelujeta pri uvedbi odgovornega ribištva, da zagotovita dolgoročno ohranjanje in trajnostno izkoriščanje živih morskih virov,

V PREPRIČANJU, da mora takšno sodelovanje temeljiti na medsebojnem dopolnjevanju pobud in ukrepov, ki jih pogodbenici lahko izvajata skupaj ali posamično ter ki zagotavljajo usklajenost politik in sinergijo naporov,

V ŽELJI, da določita pogoje, ki bodo urejali ribolovne dejavnosti plovil Sejšelov v vodah Unije in v zvezi s podporo Sejšelov za razvoj trajnostnega, odgovornega ribolova v navedenih vodah,

V ŽELJI podpreti upravljanje ribištva na Mayottu in trajnostni razvoj lokalnega ribiškega sektorja –

DOGOVORILI O NASLEDNJEM:

Člen 1
OBRAZLOŽITVENI MEMORANDUM

1.OZADJE PRIPOROČILA

•Razlogi za priporočilo in njegovi cilji

Uredba (EU) 2018/848 Evropskega parlamenta in Sveta z dne 30. maja 2018 o ekološki pridelavi in označevanju ekoloških proizvodov in razveljavitvi Uredbe Sveta (ES) št. 834/2007 določa možnost odobritve dostopa do trga Unije ekološkim proizvodom iz tretjih držav, ki so bile v okviru trgovinskega sporazuma priznane kot države s sistemom pridelave, ki izpolnjuje enake cilje in načela z uporabo pravil, ki zagotavljajo enako raven zagotavljanja skladnosti kot pravila Unije.

V skladu z Uredbo (EU) 2018/848 bo priznanje tretjih držav za namen enakovrednosti na podlagi člena 33(2) Uredbe Sveta (ES) št. 834/2007 prenehalo veljati 31. decembra 2026. Priznanja Argentine, Avstralije, Kanade, Kostarike, Indije, Izraela, Japonske, Nove Zelandije, Južne Koreje, Tunizije in Združenih držav Amerike bodo zato prenehala veljati na zgoraj navedeni datum. Da bi zagotovili kontinuiteto trgovinskih tokov za ekološke proizvode s temi partnericami po letu 2026, je Svet pooblastil Komisijo, da začne potrebna pogajanja za zagotovitev novih priznanj enakovrednosti v obliki trgovinskih sporazumov s temi državami. To pooblastilo za pogajanja je bilo določeno v Sklepu Sveta (EU) 2021/1345 z dne 28. junija 2021.

Namen tega priporočila je v področje uporabe Sklepa Sveta (EU) 2021/1345 vključiti Kolumbijo in Mehiko.

Komisija je pogajanja uradno začela leta 2016. Ta pogajanja so temeljila na Sklepu Sveta z dne 16. junija 2014, ki se je nanašal na triletno obdobje veljavnosti.

Pogajanj s Kolumbijo in Mehiko ni bilo mogoče zaključiti v treh letih. Zato je bilo predlagano, da se z razširitvijo področja uporabe Sklepa Sveta (EU) 2021/1345 zaprosi za obnovitev pooblastila. Med pogajanji se bo tudi ugotavljalo, ali je zakonodaja o ekološki pridelavi, ki se uporablja v Kolumbiji in Mehiki, enakovredna novemu zakonodajnemu aktu Unije o ekološki pridelavi, tj. Uredbi (EU) 2018/848 ter delegiranim in izvedbenim aktom, ki temeljijo na tej uredbi. Glede na navedeno se v priporočilu predlaga sprememba Sklepa Sveta (EU) 2021/1345 le v potrebnem obsegu, ne da bi se v pogajalske smernice uvedle kakršne koli spremembe.

Glede na okoliščine je SecGen priporočilo sprejel kot nepolitično občutljivo/pomembno.
OBRAZLOŽITVENI MEMORANDUM

1.OZADJE PREDLOGA

•Razlogi za predlog in njegovi cilji

Sporazum o partnerstvu o trajnostnem ribištvu med Evropsko unijo in vlado Cookovih otokov je bil podpisan 3. maja 2016 oziroma 14. maja 2016 ter se je začel začasno uporabljati 14. maja 2016 za obdobje osmih let. Sporazum se podaljšuje s tihim soglasjem in je še vedno veljaven. Prvi štiriletni protokol o izvajanju Sporazuma o partnerstvu o trajnostnem ribištvu se je začel začasno uporabljati 14. oktobra 2016 in je prenehal veljati 13. oktobra 2020. Tako Sporazum kot Protokol sta začela veljati 10. maja 2017.

Svet je 7. julija 2020 sprejel mandat, s katerim je Evropsko komisijo pooblastil, da začne pogajanja o novem protokolu k Sporazumu o partnerstvu o trajnostnem ribištvu med Evropsko unijo in vlado Cookovih otokov (v nadaljnjem besedilu: Cookovi otoki) ter morebitnem podaljšanju Protokola k navedenemu sporazumu, ki naj bi prenehal veljati 13. oktobra 2020.

Pogajalci EU in Cookovih otokov so se v prvem krogu pogajanj (16. julija 2020) dogovorili, da bo zaradi kompleksnosti pogajanj za njihovo dokončanje potrebnih več krogov. Zato sta se pogodbenici sporazumeli, da se Protokol podaljša za največ eno leto v skladu z mandatom Sveta. To podaljšanje je opredeljeno s sporazumom v obliki izmenjave pisem, parafiranim 29. julija 2020 v Bruslju in na Rarotongi (Cookovi otoki).

Protokol je bil podaljšan za eno leto od datuma podpisa sporazuma v obliki izmenjave pisem s strani obeh pogodbenic, tj. 14. novembra 2020. Zato bo sedanji protokol prenehal veljati 13. novembra 2021.

Komisija je na podlagi ustreznih pogajalskih smernic opravila pogajanja s Cookovimi otoki za sklenitev novega protokola v imenu Evropske unije o izvajanju Sporazuma o partnerstvu o trajnostnem ribištvu. Pogajalci so po koncu pogajanj 28. julija 2021 parafirali Protokol. Novi protokol zajema obdobje treh let od datuma začetka začasne uporabe, ki je določen v členu 11 Protokola, tj. od datuma, na katerega ga podpišeta obe pogodbenici.

Cilj Protokola je plovilom Unije zagotoviti ribolovne možnosti na ribolovnih območjih Cookovih otokov v skladu z znanstvenim mnenjem in priporočili Komisije za ribištvo zahodnega in srednjega Pacifika (WCPFC) v okviru omejitev razpoložljivega presežka. Cilj je tudi okrepiti sodelovanje med Evropsko unijo in Cookovimi otoki, da se v interesu obeh pogodbenic vzpostavi partnerski okvir za razvoj trajnostne ribiške politike in odgovorno izkoriščanje ribolovnih virov na ribolovnih območjih Cookovih otokov.